Ezenwo Nyesom Wike CON, (An haife shi a 13 ga watan Disamba shekara ta 1967), an sansa da sunaye daban-daban, kamar Ezebunwo Nyesom Wike, Nyesom Ezenwo Wike, Nyesom Ezebunwo Wike ko Nyesom Wike Dan Nijeriya, Dan'siyasa kuma lauya wanda shine Gwamnan Jihar Rivers na shida kuma maici a yanzu. Shi mutumin Ikwerre ne daga Rumuepirikom a Obio-Akpor, Jihar Rivers. Dan jam'iyar People's Democratic Party kuma yayi Karatun a Jami'ar Kimiyya da Fasaha ta Jihar Rivers. Annada Wike a matsayin Ministan Ilimi karami a 14 July 2011. Wike ya zama Minista Ilimi na wucin gadi, bayan Mrs Ruqayyatu Rufa'i an kore ta, amma ya ijiye mukamin domin zuwa yin kamfen din sa na neman Gwamnan Jihar Rivers. Inda Viola Onwuliri yamaye gurbinsa. a shekara ta 2014, ya samu nasarar tsayawa takarar jihar sa ta Rivers a karkashin jamiyar People's Democratic Party yazabi tsohon Sakataren Gwamnatin jihar wato Ipalibo Banigo a matsayin mataimakin sa. Wike ya doke Dakuku Peterside na jam'iyyar All Progressives Congress (APC) da Tonye Princewill na Jam'iyar Labour Party a zaben Gwamnonin Nijeriya na watan April 11 shekarar 2015, inda ya zama gwamna zababbe.